ananddey/assamese-wiki-corpus huggingface dataset:
ফেচিয়েল মাস্ক

ফেচিয়েল মাস্ক হ’ল মুখ পৰিষ্কাৰ বা ছাল মসৃণ কৰাৰ উদ্দেশ্যে লগোৱা ক্ৰীম বা ডাঠ পেষ্টৰ দ্বাৰা কৰা মুখৰ যতন। মুখৰ মাস্কত প্ৰায়ে খনিজ পদাৰ্থ, ভিটামিন, আৰু ফলৰ পৰা আহৰণ কৰা সাহ, যেনে কেকটাছ আৰু টিয়ঁহ থাকে। শ্বীট মাস্ক হ’ল মুখত মাস্ক লগোৱাৰ বাবে ব্যৱহাৰ কৰা কাগজ, চেলুল’জ বা কাপোৰ।

১৯ শতিকাৰ সময়ছোৱাত আমেৰিকাৰ অহিঅ’ত প্ৰথম ফেচিয়েল মাস্ক আৱিষ্কাৰ কৰিছিল মেডাম ৰ’লীয়ে। ইয়াক "টয়লেট মাস্ক" বা প্ৰথম "ফেচ গ্ল'ভছ" বুলি কোৱা হৈছিল আৰু ইয়াক ছালৰ 'ব্লিচ, বিশুদ্ধ আৰু ৰং সংৰক্ষণ' কৰিবলৈ সক্ষম বুলি বিজ্ঞাপন দিয়া হৈছিল। ১৮৭৫ চনত ইয়াৰ পেটেণ্ট হৈছিল। বিভিন্ন উদ্দেশ্যৰ বাবে বিভিন্ন ধৰণৰ মাস্ক আছে; কিছুমান ছালৰ ছিদ্ৰ পৰিষ্কাৰ কৰাৰ বাবে গভীৰ পৰিষ্কৰণ কৰা হয়। মুখৰ মাস্ক ব্যৱহাৰৰ ফলত হোৱা লাভালাভ হ’ল, মৃত ছাল পুনৰুজ্জীৱিত কৰা, সজীৱ বা সতেজ কৰা। পুৰুষ আৰু মহিলা উভয়ৰে মুখৰ মাস্ক ব্যৱহাৰ কৰিব পাৰি, যদিও বহুলভাৱে বিশ্বাস কৰা হয় যে, ই টান ছিদ্ৰ, ছালৰ উজ্জ্বলতা বৃদ্ধি আৰু মুখৰ ছালৰ বলিৰেখা হ্ৰাস কৰে, মাস্কে এই কামবোৰ সম্পন্ন কৰাৰ ক্ষেত্ৰত গুণমানসম্পন্ন মইশ্ব'ৰাইজিং লোচনতকৈ বেছি ফলপ্ৰসূ হোৱা দেখা পোৱা নাই।

কিছুমান মাস্ক গৰম পানীৰে ধুই পেলোৱা হয়, আন কিছুমান হাতেৰে আঁতৰোৱা হয়। মাস্ক লগাই থোৱাৰ সময় মাস্কৰ ধৰণৰ ওপৰত নিৰ্ভৰ কৰে, আৰু ই তিনি মিনিটৰ পৰা ৩০ মিনিট হ’ব পাৰে আৰু কেতিয়াবা গোটেই ৰাতিটোও হ’ব পাৰে।

মৌ এক অতি জনপ্ৰিয় মাস্ক, কাৰণ ই ছাল মসৃণ কৰে আৰু ছালৰ ছিদ্ৰ পৰিষ্কাৰ কৰে। এটা জনপ্ৰিয় ঘৰুৱা উপায় হ'ল, চকুত টিয়ঁহৰ টুকুৰা লগোৱা। কিছুমানে আচাৰৰ ৰসও ব্যৱহাৰ কৰে।

ছালৰ ধৰণ অনুসৰি ফেচিয়েল মাস্ক বাছনি কৰিব লাগে। মাটি আৰু বোকা মাস্ক তেলীয়া ছালৰ লগত খাপ খাই পৰে; ক্ৰীম ভিত্তিক মাস্কে শুকান ছালৰ প্ৰকাৰৰ ক্ষেত্ৰত সৰ্বোত্তম কাম কৰে। উত্তম ফলাফলৰ বাবে কেৱল পৰিষ্কাৰ কৰা ছালতহে মাস্ক ব্যৱহাৰ কৰিব লাগে। চকুৰ অংশত ফাৰ্মিং মাস্ক লগোৱা উচিত নহয় কাৰণ ইয়াৰ ফলত খজুৱতি হ’ব পাৰে।

লগতে চাওক

থানাকা
ফেচিয়েল
থ্ৰেডিং
লিপষ্টিক
মেনিকিউৰ
পেডিকিউৰ

তথ্য সূত্ৰ

শ্ৰেণী:সৌন্দৰ্যতত্ব
উথিৰিপুক্কল

উথিৰিপুক্কল (ইং অন. Unstrung Flowers) ১৯৭৯ চনত নিৰ্মিত ভাৰতীয় তামিল ভাষাৰ নাট্যধৰ্মী ছবি, যাৰ ৰচনা আৰু পৰিচালনা মহেন্দ্ৰন। পুধুমাইপিথানৰ "চিত্ৰন্নাই" (সতি-সন্ততি) চুটিগল্পৰ আধাৰত নিৰ্মিত ছবিখনত বিজয়ন, অশ্বিনী আৰু মধু মালিনীয়ে অভিনয় কৰিছে। ছবিখনত এজন চেডিষ্টিক পুৰুষৰ ওপৰত গুৰুত্ব আৰোপ কৰা হৈছে, যিয়ে নিজৰ পত্নী আৰু সন্তানকে ধৰি সকলোৰে জীৱন দুৰ্বিষহ কৰি তুলিছে।

চুটিগল্পটোৰ অভিযোজন কৰাৰ সময়ত মহেন্দ্ৰনে চিত্ৰনাট্যত বিশেষকৈ মুখ্য চৰিত্ৰটোৰ ব্যৱহাৰৰ ক্ষেত্ৰত যথেষ্ট পৰিৱৰ্তন সাধন কৰে। তেওঁৰ বন্ধু ৰাধা বালকৃষ্ণনে প্ৰযোজনা কৰা ছবিখনৰ ফটোগ্ৰাফী অশোক কুমাৰে আৰু প্ৰথমবাৰৰ বাবে সম্পাদনা কৰিছিল বি লেনিনে। সংগীত ইলাইয়াৰাজাৰ। অশ্বিনী, চাৰুহাছান, ভূপতি, চাৰুলতাকে ধৰি বহুতৰে বাবে এইখন আছিল অভিনয়ৰ ক্ষেত্ৰত প্ৰথম ছবি। ছবিখনৰ দৃশ্যগ্ৰহণ মূলতঃ মেট্টুপালায়ম আৰু ভেলীপালায়মৰ ওচৰৰ পালাপট্টিত কৰা হৈছিল।

১৯৭৯ চনৰ ১৯ অক্টোবৰত মুক্তি পোৱা এই ছবিখনে সমালোচনামূলক আৰু ব্যৱসায়িকভাৱে সফলতা লাভ কৰিছিল। উথিৰিপুক্কল ১৭৫ দিন ছবিগৃহত চলিছিল। মহেন্দ্ৰনে শ্ৰেষ্ঠ তামিল পৰিচালকৰ ফিল্মফেয়াৰ বঁটা আৰু এছ জানকীয়ে শ্ৰেষ্ঠ মহিলা নেপথ্য কণ্ঠশিল্পীৰ তামিলনাডু ৰাজ্যিক চলচ্চিত্ৰ বঁটা লাভ কৰে। ২০১৩ চনত নিউজ ১৮-এ এই ছবিখনক সৰ্বকালৰ ১০০খন শ্ৰেষ্ঠ ভাৰতীয় ছবিৰ তালিকাত অন্তৰ্ভুক্ত কৰিছিল, যদিও এতিয়া উথিৰিপুক্কালৰ কোনো প্ৰিন্ট পোৱা বুলি জনা নাযায়। অৱশ্যে ছবিখন ঘৰুৱা ভিডিঅ'ত উপলব্ধ। ছবিখন তেলেগু ভাষাত “পাচিদি মোগ্গলু” (১৯৮০) নামেৰে পুনৰ নিৰ্মাণ কৰা হয়।

বিষয়বস্তু

উথিৰিপুক্কালত ঘৰুৱা হিংসা, চেডিজম, আৰু নাৰীবাদৰ বিষয়ে আলোচনা কৰা হৈছে। ফিল্ম কম্পেনিয়নৰ ৰাম চন্দৰৰ মতে সুন্দৰৱদিৱেলুৰ চৰিত্ৰটোৱে "সকলো মানুহৰ হৃদয়ত থকা জঘন্যতাক প্ৰতিনিধিত্ব কৰে আৰু ক্লাইমেক্সত সেই দানৱটোক ধ্বংস কৰাৰ আহ্বান দিয়া হয়।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:তামিল চলচ্চিত্ৰ
শ্ৰেণী:১৯৭৯ বৰ্ষৰ চলচ্চিত্ৰ
স্মৃতি নাগপাল

স্মৃতি নাগপাল এগৰাকী ভাৰতীয় টেলিভিছন উপস্থাপক, সাংকেতিক ভাষাৰ দোভাষী, আৰু সামাজিক উদ্যোগী মহিলা। তেওঁ দূৰদৰ্শন নেটৱৰ্কত কাম কৰিছিল য’ত বিশেষকৈ সাংকেতিক ভাষাৰ মাধ্যমে শ্ৰৱণ প্ৰতিবন্ধী লোকসকলৰ বাবে যোগাযোগ আৰু তথ্যৰ সুবিধা উন্নত কৰাৰ ক্ষেত্ৰত ৰাতিপুৱাৰ বাতৰিৰ বুলেটিন উপস্থাপন কৰিছিল। তেওঁ বধিৰ শিক্ষা আৰু সাংকেতিক ভাষাৰ সজাগতা বৃদ্ধি কৰা অতুল্যাকলা নামৰ সংস্থাটোৰ প্ৰতিষ্ঠাপক। ইয়াৰ উপৰি নাগপালে বধিৰ কৰ্মচাৰীৰদ্বাৰা পৰিচালিত শ্বাহপুৰ জাটৰ হাৰ্কেন কেফেও সহ-প্ৰতিষ্ঠা কৰিছে। নাগপাল ভাৰতীয় সাংকেতিক ভাষাৰ সমৰ্থক। ২০১৫ চনত নাগপালক বিবিচিৰ ১০০ গৰাকী মহিলা তালিকাত স্থান দিয়ে য’ত বিশ্বজুৰি ইতিবাচক প্ৰভাৱ পেলোৱা মহিলাসকলক তালিকা ভুক্ত কৰা হয়। তেওঁ এই শৃংখলাত"৩০ বছৰৰ তলৰ ৩০" উদ্যোগী শাখাত অন্তৰ্ভুক্ত কৰা হৈছিল, ২০১৬ চনত নাগপালে যুৱ শ্ৰেণীত নেলছন মেণ্ডেলা – গ্ৰাছা মেচেল উদ্ভাৱন বঁটা লাভ কৰে, কলম্বিয়াৰ বগোটাত অনুষ্ঠিত হোৱা আন্তঃৰাষ্ট্ৰীয় নাগৰিক সমাজ সপ্তাহত এই বঁটা প্ৰদান কৰা হৈছিল। .

জীৱনী

নাগপালে ১৬ বছৰ বয়সত শ্ৰৱণ ক্ষমতাহীন দুজন ডাঙৰ ভাই-ভনীৰ প্ৰতি সঁহাৰি জনাই নেশ্যনেল এছ’চিয়েচন অৱ দ্য ডেফত যোগদান কৰে। ব্যৱসায় প্ৰশাসনৰ ডিগ্ৰী লাভ কৰাৰ পাছত তেওঁ চৰকাৰী দূৰদৰ্শন নেটৱৰ্কত নিউজ এংকৰ হিচাপে চাকৰি লাভ কৰে য’ত তেওঁ তেওঁলোকৰ শ্ৰৱণ ক্ষমতাহীন বাতৰি বুলেটিনৰ বাবে দায়বদ্ধ আছিল।

নাগপালে ২২ বছৰ বয়সত অতুল্যাকলা প্ৰতিষ্ঠা কৰে। কোম্পানীটোত বধিৰ আৰু শ্ৰৱণ ক্ষমতাসম্পন্ন কৰ্মচাৰীৰ মিশ্ৰণ আছে যিয়ে ভাৰতীয় সাংকেতিক ভাষা ব্যৱহাৰ কৰি ইজনে সিজনৰ লগত যোগাযোগ কৰে। তেওঁলোকে বধিৰ শিল্পীৰদ্বাৰা ডিজাইন কৰা সামগ্ৰী বিক্ৰী কৰে, বধিৰ শিল্পী প্ৰকাশন প্ৰতিষ্ঠানৰ বাবে ডিজাইন প্ৰকল্পত কাম কৰে আৰু সাংকেতিক ভাষাৰ বিষয়ে সজাগতা প্ৰচাৰ আৰু প্ৰসাৰৰ বাবে অনুষ্ঠান পৰিচালনা কৰে।

নাগপালে ২০১৬ চনৰ নৱেম্বৰ মাহত তেওঁৰ সৰ্ম্পকীয় ভায়েক বিৰাটৰ সৈতে শ্বাহপুৰ জাটত হাৰ্কেন কেফেৰ সহ-প্ৰতিষ্ঠা কৰে। কেফেত কৰ্মৰত সকলো কৰ্মচাৰী বধিৰ বা বোবা আৰু তেওঁলোকে ইজনে সিজনৰ লগত সাংকেতিক ভাষাত যোগাযোগ কৰে। ইয়াৰ উপৰি কেফেত বিনামূলীয়া সাংকেতিক ভাষাৰ পাঠদানৰ সুবিধা আছে। লগতে মাইম কলাৰ দৰে অনুষ্ঠানো অনুষ্ঠিত হয়,য’ত এজন ব্যক্তিয়ে মুখেৰে কথা নকৈ কেৱল দেহৰ ভংগিমা আৰু গতিবিধিৰ জৰিয়তে কোনো এটা কাহিনী অভিনয় কৰে।

তথ্য সূত্ৰ

শ্ৰেণী:ভাৰতীয় নাৰী
সীমা ৰাও

সীমা ৰাও এগৰাকী ভাৰতীয় কমাণ্ড প্ৰশিক্ষক। তেওঁ ভাৰতৰ প্ৰথম মহিলা কমাণ্ড প্ৰশিক্ষক। তেওঁক ভাৰতৰ বিস্ময় মহিলা বুলি অভিহিত কৰা হয়। প্ৰায় দুই দশকতকৈও অধিক সময় ধৰি তেওঁ ভাৰতৰ বিশেষ বাহিনীক কোনো আৰ্থিক অনুদান অবিহনে প্ৰশিক্ষণ দি আহিছে। তেওঁ মুখামুখি হতাহতি যুদ্ধত বিশেষজ্ঞ তেওঁ তেওঁৰ স্বামী মেজৰ দীপক ৰাওৰ সৈতে অংশীদাৰিত্বত কাম কৰে। তেওঁৰ স্বামীয়ে ইয়াৰ বাবে ৰাষ্ট্ৰপতি পদকো লাভ কৰিছিল।

জীৱনী

ভাৰতৰ স্বাধীনতা সংগ্ৰামী অধ্যাপক ৰমাকান্ত সীমা ৰাওৰ পিতৃ। তেওঁ চিকিৎসা বিজ্ঞানৰ শিক্ষা গ্ৰহণ কৰিছিল। ৰাওৱে সংকট ব্যৱস্থাপনাত স্নাতকোত্তৰ ডিগ্ৰীও অৰ্জন কৰিছে। তেওঁৰ স্বামী মেজাৰ দীপক ৰাওৰ সৈতে একেলগে। তেওঁ বৰ্তমানলৈকে আধুনিক ক্লজ কোৱাৰ্টাৰ যুদ্ধত ১৫০০০ সৈনিকক প্ৰশিক্ষণ দিছে।

সীমা ৰাওৱে ভাৰতীয় বায়ু সেনাৰ স্পাইডাইভিং পাঠ্যক্ৰমৰ জৰিয়তে তেওঁৰ বাবে পেৰা উইং অৰ্জন কৰিছিল। তেওঁ এগৰাকী যুঁজাৰু শ্বুটিং প্ৰশিক্ষক, সেনা পৰ্বতাৰোহণ প্ৰতিষ্ঠান এইচএমআইৰ পদক বিজয়ী, আৰু সামৰিক মাৰ্শ্বিয়েল আৰ্টত ৭ম ডিগ্ৰী ব্লেকবেল্ট অৰ্জন কৰিছে। তেওঁ গোটেই বিশ্বৰ মাত্ৰ কেইজনমান প্ৰশিক্ষকৰ ভিতৰত 'জিত কুন ডো' শিকাবলৈ কৰ্তৃত্ব লাভ কৰিছে। তেওঁ শ্ৰীমতী বিশ্ব সৌন্দৰ্য প্ৰতিযোগিতাৰ ফাইলেনৰ প্ৰাৰ্থী আছিল। তেওঁ এগৰাকী পেছাদাৰী মাৰ্শ্বিয়েল যুদ্ধৰ পৰামৰ্শদাতা। ইয়াৰ মূল বিচাৰিলে ৰিচাৰ্ড বুষ্টিলোকলৈ যি মহান ব্ৰুছ লীৰ কলা জিত কুন ডোৰ মুখ্য শিষ্য আছিল।

তেওঁক ভাৰতৰ প্ৰথম মহিলা কমাণ্ড প্ৰশিক্ষক হিচাপে সম্বোধন কৰা হয়। তেওঁৰ মহিলাৰ সুৰক্ষাৰ ওপৰত বহুতো প্ৰবন্ধ প্ৰকাশিত হৈছে।

যুদ্ধ আধুনিকীকৰণৰ

সীমা ৰাওৱে যুদ্ধৰ সময়ত ক্ষেপনাস্ত্ৰ নিক্ষেপ আধুনিকীকৰণ কৰাত এক গুৰুত্বপূৰ্ণ ভূমিকা পালন কৰিছে। ক্ষেপনাস্ত্ৰ নিক্ষেপ কৰাৰ পদ্ধতিৰ ওপৰত গৱেষণা কৰি তেওঁ এক নতুন নিক্ষেপ পদ্ধতি উদ্ভাৱন কৰে। ইয়াক ৰিফ্লেক্স নিক্ষেপ কৰা গুলীচালনাৰ ৰাও পদ্ধতি (ৰাও চিষ্টেম অব ৰিফ্লেক্স ফায়াৰ)। এই পদ্ধতিক গুলীচালনাৰ এক অভিনৱ পদ্ধতি বুলি কোৱা হয়। এই পদ্ধতিটো পেটেণ্ট কৰা হৈছে আৰু এইটো পৰীক্ষা কৰা হৈছে যে ই পৰম্পৰাগত ফায়াৰিং পদ্ধতিতকৈ ই উন্নত পদ্ধতি। পুঙ্খানুপুঙ্খ বিশ্লেষণৰ পিছত এই পদ্ধতিটো ভাৰতীয় সেনা কমাণ্ডৰ ভিতৰত নিৰ্দিষ্ট সন্মানেৰে অন্তৰ্ভুক্ত কৰা হৈছে।

ৰাও দম্পতীহালে ১৮ বছৰতকৈও অধিক সময় ধৰি সুৰক্ষা বাহিনীৰ ১৫,০০০ সৈনিকক প্ৰশিক্ষণ কৰিবলৈ তিনি সেনা প্ৰধানৰ পৰা স্বীকৃতি লাভ কৰিছে। তেওঁলোকে ভাৰতীয় অৰ্ধ সামৰিক বাহিনীৰ বিশেষ বাহিনী, কমাণ্ড উইং, সেনা যুদ্ধ শিক্ষা কেন্দ্ৰ, নৌবাহিনীৰ সমুদ্ৰিক কমাণ্ড বাহিনী, ৰাষ্ট্ৰীয় নিৰাপত্তাৰক্ষী (এনএছজি) ব্লেক কেট, বায়ু সেনা গড়ুৰ, ভাৰত তিব্বত সীমান্ত বাহিনী (আইটিবিপি), অৰ্ধ সামৰিক, আৰক্ষীকে ধৰি প্ৰতিটো অভিজাত ভাৰতীয় বাহিনীক প্ৰশিক্ষণ প্ৰদান কৰিছে। তেওঁলোক ৰাষ্ট্ৰীয় আৰক্ষী একাডেমী, সেনা বিষয়া প্ৰশিক্ষণ একাডেমী আদিৰ অতিথি অধ্যাপক আছিল। সুৰক্ষাৰ প্ৰশিক্ষণক মূল কৰ্মজীৱন হিচাপে গ্ৰহণ কৰি তেওঁ তেওঁৰ ব্যক্তিগত জীৱন আঁতৰাই ৰাখিছিল। গোটেই বছৰ তেওঁলোক দূৰৱৰ্তী স্থানত কাম কৰি আহিছে।

বঁটা আৰু সন্মান

]] ৰাম নাথ কোৱিন্দে (সোঁফালে) ২০১৯ চনৰ আন্তৰ্জাতিক নাৰী দিৱসত সীমা ৰাওক নাৰী শক্তি পুৰস্কাৰ প্ৰদান কৰা মুহূৰ্ত
সীমা ৰাও ২০১৯ চনৰ ফাৰ্বছ ইণ্ডিয়া ডব্লিউ-পাৱাৰ ট্ৰেলব্লজাৰ তালিকাত ষষ্ঠ স্থান লাভ কৰিছিল। তেওঁ ২০১৯ চনত ভাৰতৰ ৰাষ্ট্ৰপতিৰ পৰা নাৰী শক্তি পুৰস্কাৰ লাভ কৰিছিল।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:সামৰিক
লি ইউ-মি

লি য়ু-মি (কোৰিয়ান: 이유미; জন্ম: ১৮ জুলাই, ১৯৯৪) এগৰাকী দক্ষিণ কোৰিয়ান অভিনেত্ৰী। তেওঁ স্কুইড গেম (২০২১)-ত জি-য়েং / প্লেয়াৰ ২৪০, অল অৱ আছ আৰ ডেড (২০২২)-ত লি না-য়েন, ষ্ট্ৰং গাৰ্ল নাম-ছুন (২০২৩)-ত গেং নাম-ছুন আৰু মিষ্টাৰ প্লেংকটন (২০২৪)-ত জো জে-মিৰ চৰিত্ৰত অভিনয় কৰাৰ বাবে বিশেষভাৱে পৰিচিত। স্কুইড গেম-ত জি-য়েংৰ চৰিত্ৰত অভিনয় কৰাৰ বাবে তেওঁ নাটক ধাৰাবাহিকত অসাধাৰণ অতিথি অভিনেত্ৰীৰ বাবে প্ৰাইমটাইম এমি বঁটা লাভ কৰে। এই সফলতাৰ জৰিয়তে তেওঁ এই শাখাত বিজয়ী হোৱা প্ৰথমগৰাকী কোৰিয়ান অভিনেত্ৰী হিচাপে পৰিগণিত হয়।

প্ৰাথমিক জীৱন

১৯৯৪ চনৰ ১৮ জুলাইত দক্ষিণ কোৰিয়াৰ জেওনজুত জন্মগ্ৰহণ কৰিছিল লীয়ে।

কেৰিয়াৰ

তেওঁ ২০১০ চনত একশ্যন থ্ৰিলাৰ চলচ্চিত্ৰ ‘’দ্য য়েল’ চি’’ৰ জৰিয়তে অভিনয় জীৱন আৰম্ভ কৰে। পিছৰ কেইবছৰত তেওঁ কিছুমান চলচ্চিত্ৰ আৰু দূৰদৰ্শন ধাৰাবাহিকত সৰু সৰু ভূমিকাত অভিনয় কৰিছিল।

২০২১ চনত, লি য়ু-মিয়ে নেটফ্লিক্স ধাৰাবাহিক ‘’স্কুইড গেম’’ত জি-য়েং (নম্বৰ ২৪০)ৰ ভূমিকাত অভিনয় কৰি দক্ষিণ কোৰিয়াৰ বাহিৰতো জনপ্ৰিয়তা লাভ কৰে। ধাৰাবাহিকখনৰ আন্তঃৰাষ্ট্ৰীয় সফলতাৰ পিছত, ইনষ্টাগ্ৰামত তেওঁৰ অনুসৰণকাৰীৰ সংখ্যা কেইদিনমানৰ ভিতৰতে ৪০ হাজাৰৰপৰা ৬৫ লাখতকৈ অধিকলৈ বৃদ্ধি পায়। এই অভিনয়ৰ বাবে তেওঁ নাটক ধাৰাবাহিকত অসাধাৰণ অতিথি অভিনেত্ৰীৰ বাবে প্ৰাইমটাইম এমি বঁটা লাভ কৰে আৰু এই শাখাত বিজয়ী হোৱা প্ৰথমগৰাকী কোৰিয়ান অভিনেত্ৰী হিচাপে পৰিগণিত হয়।

২০২২ চনত, লি য়ু-মিয়ে নেটফ্লিক্সৰ জম্বি-ভিত্তিক ধাৰাবাহিক ‘’অল অৱ আছ আৰ ডেড’’ত লি না-য়েনৰ ভূমিকাত অভিনয় কৰে। খলচৰিত্ৰ, স্বাৰ্থপৰ, উদ্ধত আৰু ধনী ছাত্ৰীৰূপে তেওঁৰ অভিনয়ে (যি ‘’স্কুইড গেম’’ৰ বুজিব পৰা আৰু আত্মত্যাগী জি-য়েঙৰ চৰিত্ৰৰ সৈতে সম্পূৰ্ণ বিপৰীত) তেওঁৰ জনপ্ৰিয়তা আৰু বৃদ্ধি কৰে।

২০২৩ চনত, লি য়ু-মিয়ে দক্ষিণ কোৰিয়াৰ দূৰদৰ্শন ধাৰাবাহিক ‘’ষ্ট্ৰং গাৰ্ল নাম-ছুন’’ত শীৰ্ষ চৰিত্ৰ গেং নাম-ছুনৰ ভূমিকাত অভিনয় কৰে। এই চৰিত্ৰটো এগৰাকী যুৱতী, যাৰ মাতৃ-পৰম্পৰাৰপৰা লাভ কৰা অতিমানৱীয় শক্তি আছে। ধাৰাবাহিকখন জেটিবিচিত প্ৰচাৰিত হৈছিল আৰু নেটফ্লিক্সতো উপলব্ধ।

দানশীলতা

২০২২ চনৰ ২০ জুলাইত লীয়ে পোৰা ৰোগীৰ বাবে ৰাজহুৱা ফাউণ্ডেশ্যনলৈ ৩০ লাখ ₩ৰ প্ৰসাধন সামগ্ৰী দান কৰে।

তথ্যসূত্ৰ

বাহ্যিক সংযোগ

শ্ৰেণী:দক্ষিণ কোৰিয়ান অভিনেত্ৰী
ইঞ্জিল বাবা

alt=ইঞ্জিল বাবাৰ দৰগাহ শ্বৰীফ |
আউলীয়া ইঞ্জিল বাবা হ'ল অসমীয়া ইছলাম ধৰ্মাৱলম্বী লোক তথা এগৰাকী ৰহস্যময়ী আউলীয়া। তেওঁৰ সমাধি দৰং জিলাৰ মঙলদৈত অৱস্থিত যিটো ইঞ্জিল বাবা দৰগাহ শ্বৰীফ বুলি জনাজাত। তেওঁ আজান পীৰ চাহেবৰ কালতে অসমত আহিছিল। তেওঁৰ দৰগাহ শ্বৰীফত অসমৰ বিভিন্ন প্ৰান্তৰ পৰা লোক আহি জিয়াৰত কৰে আৰু আজিলৈকে তেওঁ এগৰাকী ৰহস্যময়ী আউলীয়া ইঞ্জিল বাবা নামেৰে জনাজাত।

তথ্য উৎস

শ্ৰেণী:পোখালি
ভি. এছ. সম্পথ

বীৰৱল্লী সুন্দৰম সম্পথ ২০১২ চনৰ পৰা ২০১৫ চনলৈকে ভাৰতীয় নিৰ্বাচন আয়োগৰ ১৮ সংখ্যক মুখ্য নিৰ্বাচন আয়ুক্ত (CEC) হিচাপে কাৰ্যনিৰ্বাহ কৰিছিল। ২০১২ চনৰ ১১ জুনত তেওঁ এছ. ওৱাই. কুৰেশ্বিৰ পিছত ভাৰতৰ মুখ্য নিৰ্বাচন আয়ুক্ত হিচাপে কাৰ্যনিৰ্বাহ কৰে। ১৯৫০ চনৰ ১৬ জানুৱাৰীত জন্মগ্ৰহণ কৰা সম্পথে ২০১৫ চনৰ ১৫ জানুৱাৰীত ৬৫ বছৰ বয়সত অৱসৰ গ্ৰহণ কৰে।

তথ্য সূত্ৰ

শ্ৰেণী:ভাৰতৰ মুখ্য নিৰ্বাচন আয়ুক্ত
শ্ৰেণী:জীৱিত ব্যক্তি
শ্ৰেণী:ভাৰতীয় ব্যক্তি
শ্ৰেণী:অসামৰিক সেৱা
জুলি ছুইট

জুলি টেৰেছ ছুইট ( ; জন্ম: স্পেলমেন, জন্ম ১৯৬৭) এগৰাকী আমেৰিকান ব্যৱসায়িক কাৰ্যবাহী আৰু অধিবক্তা। তেওঁ বহুজাতিক পেছাদাৰী সেৱা কোম্পানী এচেঞ্চাৰৰ অধ্যক্ষ আৰু মুখ্য কাৰ্যবাহী বিষয়া (চিইঅ')।

প্ৰাথমিক জীৱন আৰু শিক্ষা

ছুইট কেলিফৰ্ণিয়াৰ টাষ্টিনত ডাঙৰ-দীঘল হৈছিল তেওঁ ক্লেয়াৰমন্ট মেকেনা কলেজৰ পৰা স্নাতক ডিগ্ৰী আৰু কলম্বিয়া ল স্কুলৰ পৰা জে.ডি. ডিগ্ৰী লাভ কৰে। ১৭ বছৰ ধৰি এই প্ৰতিষ্ঠানত কাম কৰিছিল আৰু ১০ বছৰ অংশীদাৰ আছিল।

ব'ৰ্ড সেৱা

এচেঞ্চাৰৰ পৰিচালনা সমিতিৰ উপৰিও ছুইট দ্য বিজনেছ কাউন্সিল, বিজনেছ ৰাউণ্ডটেবল আৰু কেটালিষ্টৰ সদস্য আছিল।
তেখেতে চেণ্টাৰ ফৰ ষ্ট্ৰেটেজিক এণ্ড ইণ্টাৰনেশ্যনেল ষ্টাডিজ,
ৱৰ্ল্ড ইকনমিক ফ'ৰাম,
আৰু মেৰিয়েট ইণ্টাৰনেশ্যনেলৰ প্ৰতিষ্ঠাপকসকলে স্থাপন কৰা ব্ৰীজছ ফ্ৰম স্কুল টু ৱৰ্কৰ ট্ৰাষ্টী ব'ৰ্ডতো কাৰ্যনিৰ্বাহ কৰি আহিছে।

ব্যক্তিগত জীৱন

জুলি ছুইটৰ চাড ক্ৰেইটন ছুইটৰ সৈতে বিবাহ হৈছিল,

স্বীকৃতি

নিউয়ৰ্ক টাইমছে ২০১৯ চনত ছুইটক "কৰ্পৰেট আমেৰিকাৰ অন্যতম শক্তিশালী মহিলা" বুলি অভিহিত কৰিছিল।
আৰু ২০২০ চনৰ বাবে তালিকাত তেওঁক ১ নম্বৰ স্থান দিয়া হৈছিল। ফৰ্চুনে লক্ষ্য কৰিছে যে তেওঁ “৫১খন দেশৰ এচেঞ্চুৰৰ ডেৰ লাখতকৈ অধিক কৰ্মচাৰীক মহামাৰীৰ মাজেৰে পৰিচালিত কৰিছিল।” তাৰ পিছত ছুইটক ফৰ্চুনে ২০২১ চনৰ বাবে তালিকাৰ ৩ নং,
আৰু ২০২২ চনৰ বাবে তালিকাৰ ২ নং স্থানত স্থান লাভ কৰে।

২০২৫ চনত ফৰ্বছে (ষষ্ঠ স্থানত) "বিশ্বৰ ১০০ গৰাকী শক্তিশালী মহিলা"ৰ তালিকাত চুইটক অন্তৰ্ভুক্ত কৰা হৈছিল। ইয়াৰ পূৰ্বে ২০২৪ চনত সপ্তম, ২০২৩ চনত ১১ নম্বৰ, ২০২২ চনত নৱম আৰু ২০২১ চনত দশম স্থানত আছিল।

২০২৪ চনত এণ্টি-ডিফেমেচন লীগে ছুইটক ২০২৪ চনৰ কৌৰেজ এগেইনষ্ট হেট বঁটা প্ৰদান কৰে।

তথ্য সংগ্ৰহ

শ্ৰেণী:নাৰী
অঘৰী আত্মাৰ কাহিনী (গ্ৰন্থ)

অঘৰী আত্মাৰ কাহিনী উপন্যাসখনৰ ঔপন্যাসিক চৈয়দ আব্দুল মালিক।

উদ্ধৃতিসমূহ

ডেকা মানুহজনে এটা খদ্দৰৰ দীঘল কুৰ্তা পিন্ধিছিল। চোলাটো তেওঁৰ গালৈ কিছু ঢিলা আৰু পুৰণি, আস্তিনকেটা বহল। চোলাটো কান্ধৰ ওচৰতে অলপ ফাটিছিল। বুকুৰ জেপটোত ফাউন্টেন পেনৰ সোণালী ক্লিপটো জিলিকি আছিল।পুৰণি যদিও চোলাটো মলিয়ন নহয়, পৰিষ্কাৰ।
জীৱনলৈ ভয় কৰি জীয়াই থকাটো আজিৰ মানুহৰ profession। অকলে জীয়াই থাকিবলৈ ভয় কৰা কাৰণেই তুমি বিজনেচ কৰিছা, মই এটা পলিটিকেল
পাৰ্টিৰ অফিচত চাকৰি কৰিছো, অপৰাই ৰাজনীতি নে কিবা কৰি ফুৰিছে।
বহুত কথা সহজে বুজিব নোৱাৰো কাৰণেই সকলো কথা বুজো বুলি ভবা এটা কমপ্লেক্স মোৰ আছে। আজিৰ মানুহ কিয় ইমান অসুখী জানা?কোনো যুগতে মানুহে নিজকে ইমান তন্নতন্নকৈ ফঁহিয়াই চোৱা নাছিল।এনেদৰে নিজক বুজিবলৈ চেষ্টা কৰা নাছিল। হয় মানুহ আছিল দেৱতা, নাইবা পশু। মানুহৰ ভাব-অনুভূতি, চেন্টিমেন্ট, ইন্তিস্কট্, কাম, কথা এইবোৰ প্ৰতিটোকে কাহানিও এনে নিষ্ঠুৰভাৱে বিশ্লেষণ কৰিবৰ যত্ন কৰা নাছিল। নিজৰ বিষয়ে মানুহৰ জ্ঞান যিমানে বেছি হৈছে, সিমানে মানুহ অসুখী হৈছে। জ্ঞান বৃক্ষৰ গুটি খোৱাৰ পৰিণাম পেৰেডাইজ লষ্ট-স্বৰ্গচ্যুতি।
সুখী-অসুখীটো ৰাজহুৱা বা সমূহীয়া কথা নহয়, ব্যক্তিগত কথা। কোনো অঞ্চলৰ সকলো মানুহ দুখীয়া হ'ব পাৰে, কিন্তু দুখীয়া কাৰণেই সকলো মানুহ অসুখী বুলি ভাবিব নোৱাৰি।
মোৰ সমান দুৰ্ভগীয়া ছোৱালী পৃথিৱীত আৰু ক'ৰবাত আছেনে বাৰু? মোৰ আই-বোপাই কোন আছিল নেজানো, মৰিলনে ক'ৰবাত বাচি আছে তাকো ক'ব নোৱাৰো। নেজানো মোৰ জাতি কি, ধৰ্ম কি, ভাষা কি, ক'ত আছিল মোৰ ঘৰবাৰী-একোকে নেজানো। আৰু আজি ঈশ্বৰৰ বাহিৰে আন কোনেও এইবোৰ প্ৰশ্নৰ উত্তৰ নেজানে। এই পৰিচয়হীনতাৰ কি দুখ, কি গ্লানি তুমি বুজিব নোৱাৰিবা।”
সেই কাৰণেই মোৰ ভালপোৱাৰ মৰ্যাদা ৰক্ষা কৰিবৰ কাৰণেই মই তোমাক অপমানিত হ'বলৈ দিব নোৱাৰো। তুমি ক'ৰবাত অপমানিত হোৱা মানে আমাৰ প্ৰেম অপমানিত হোৱা, আৰু সেয়ে মোৰো অপমানৰ কথা।
এজনী ভাবপ্ৰৱণ ধুনীয়া গাভৰু ছোৱালীয়ে যেতিয়া কোনো এক দূৰ দেশত, অচিন অজান হেজাৰ-বিজাৰ মানুহৰ মাজত নিজকে একেবাৰে অকলশৰীয়া আৰু অসহায় অনুভৱ কৰে, আৰু সেই নিঃসঙ্গতাৰ চেতনাই যেতিয়া তেওঁক অধীৰ, উন্মনা কৰি তোলে, তেতিয়া আত্মসম্বৰণ কৰিবলৈ কোনো উপায় নেথাকে। থিয়েটাৰ, চিনেমা, খেল-ধেমালি, আমোদ-প্ৰমোদে তেতিয়া শান্তি দিব নোৱৰা হয় আৰু অকলশৰীয়া মানুহৰ নিঃসঙ্গতাৰ উপলব্ধি কেতিয়াবা বৰ ভয়াৱহ আৰু মাৰাত্মক হ'ব পাৰে।
প্ৰত্যেকখন চিঠিতে ছায়াই লিখিছিল-চৌধুৰী, আমি এদিন নিশ্চয় নিজকে জয় কৰিব পাৰিম, সিমান দিনলৈ তুমি বাট চাব পাৰিবা নহয়? মই বাট চাম। পৃথিৱীৰ য'তেই থাকো, মই তোমাৰ কাষলৈকে ঘূৰি যাম, তোমাক মই বিচাৰি উলিয়াম। কিন্তু ছায়া আৰু ঘূৰি নাহিল।
তুমি যেতিয়া জানা যে তুমি এটা মানুহ আৰু তুমি যুঁজ কৰিবলৈ ওলাইছা এদল হিংস্ৰ পশুৰ লগত, তুমি চকু মেলি যুঁজিব নোৱাৰা-চকু মুদি যুঁজাৰ বাহিৰে আৰু উপায় নাই। কিন্তু জ্ঞান বুদ্ধি বিবেক নানা দৃষ্টি দিছে। মই অন্ধ নহয়, সেই কাৰণেই মোৰ মাজত এটা অন্ধ মানুহৰ মই সন্ধান কৰিছো।
শশাঙ্কই ক'লে, "আত্মৰক্ষা কৰাৰ কথা মনত ৰাখি যি যুদ্ধ কৰিবলৈ যায়, সি কাহানিও জিকিব নোৱাৰে। আত্মৰক্ষাৰ চিন্তা মই কৰা নাই। মই মাথোন অন্ধ হৈ যুঁজিবলৈ বিচাৰিছো। বহুত দিন মানুহ হৈ থাকিলো, অলপ অমানুহ হ'বলৈ বিচাৰিছো।" প্ৰকৃততে মই পশু হ'বলৈ বিচাৰিছো।

উৎস

বাহ্যিক সংযোগ

শ্ৰেণী:অসমীয়া উপন্যাস
শ্ৰেণী:সাহিত্য অকাডেমী বঁটা বিজয়ী গ্ৰন্থ
উপেন্দ্ৰনাথ গোস্বামী

উপেন্দ্ৰনাথ গোস্বামী (, ১৯২৩-২০০০) একাধাৰে ভাষাবিদ, গৱেষক, অধ্যাপক, অনুবাদক আৰু অভিধানপ্ৰণেতা। তেওঁ কটন কলেজৰ অসমীয়া বিভাগৰ অধ্যাপক আছিল আৰু পাছলৈ গুৱাহাটী বিশ্ববিদ্যালয়ৰ অধ্যাপক পদত নিযুক্ত হৈছিল। তেওঁৰ গৱেষণাৰ বিষয় আছিল- A Study of Kamrupi : A Dialect of Assamese.

জন্ম

উপেন্দ্ৰনাথ গোস্বামীৰ জন্ম হয় ১৯২৩ চনৰ নৱেম্বৰ মাহৰ ১৩ তাৰিখে নলবাৰী সত্ৰত।

শিক্ষা

নলবাৰী গৰ্ডন হাইস্কুলৰ পৰা ১৯৪২ চনত প্ৰথম বিভাগত প্ৰৱেশিকা পৰীক্ষাত উত্তীৰ্ণ। একে বছৰতে ভাৰত ত্যাগ আন্দোলনত অংশ লৈ কাৰাবাস। তাৰ পাছত ১৯৪৫ চনত কটন কলেজৰপৰা কলা শাখাত প্ৰথম বিভাগত আই.এ পৰীক্ষাত উত্তীৰ্ণ আৰু ১৯৪৭ চনত একেখন কলেজৰপৰাই কলা শাখাত স্নাতক ডিগ্ৰী অৰ্জন। তাৰ পাছত ১৯৫১ চনত গুৱাহাটী বিশ্ববিদ্যালয়ৰ অসমীয়া বিষয়ৰ ভাষা শাখাত দ্বিতীয় শ্ৰেণীৰ প্ৰথম স্থান লাভ কৰি স্নাতকোত্তৰ ডিগ্ৰী অৰ্জন।

কৰ্মজীৱন

১৯৫২ : ডিব্ৰুগড়ৰ ডি. এইছ, কে. কলেজত অসমীয়াৰ প্ৰবক্তা হিচাপে কৰ্মজীৱনৰ সূচনা।
১৯৫৮ : A Study of Kamrupi : A Dialect of Assamese' শীৰ্ষক বিষয়ত গৱেষণা কৰি গুৱাহাটী বিশ্ববিদ্যালয়ৰপৰা সন্মানজনক ডক্টৰেট উপাধি লাভ। উক্ত বিশ্ববিদ্যালয়ৰপৰা ভাষা বিষয়ত ডক্টৰেট উপাধি পোৱা তেখেতেই প্ৰথমজন ব্যক্তি।
১৯৬০ : কটন কলেজৰ অসমীয়া বিভাগত প্ৰবক্তা হিচাপে যোগদান।
১৯৬৪ : কটনত প্ৰায় চাৰি বছৰ সফলতাৰে শিক্ষকতা কৰাৰ পাছত গুৱাহাটী বিশ্ববিদ্যালয়ৰ অসমীয়া বিভাগত যোগদান।
১৯৮৭ : দীৰ্ঘদিন শিক্ষক জীৱন কটোৱাৰ পাছত অসমীয়া বিভাগৰ বিভাগীয় মুৰব্বী হিচাপে গুৱাহাটী বিশ্ববিদ্যালয়ৰপৰা অৱসৰ গ্ৰহণ।

সন্মান

২০০০ চনত অসম ভাষা-বিজ্ঞান সমিতিৰপৰা মৰণোত্তৰভাৱে ভাষাচাৰ্য’ উপাধি লাভ।

মৃত্যু

২০০০ চনত জন্ম দিৱসৰ দিনাখন নিজা বাসভৱনত মৃত্যু।

সাহিত্যৰাজি

ইংৰাজী ভাষাত

A Study of Kamrupi : A Dialect of Assamese, ১৯৯৮
An Introduction to Assamese, ১৯৭৮;
An Introduction to the Deuri Language, ১৯৯৪

অসমীয়া ভাষাত

নেতাজীৰ বাণী, ১৯৪৬
শৰৎচন্দ্ৰ গোস্বামী, ১৯৪৬
সীমান্ত কেশৰী, ১৯৪৭
বাপু মোৰ আই, ১৯৫০
ভাষা আৰু সাহিত্য, ১৯৫৬
ভাষাবিজ্ঞান, ১৯৬৫
বৈষ্ণৱ ভক্তিধাৰা আৰু সন্তকথা, ১৯৭৫
অসমীয়া ভাষাৰ ৰূপকথা, ১৯৭৭
ভাষা-সমাজ-সাহিত্য, ১৯৭৮
অসমীয়া ভাষাৰ ব্যাকৰণ, ১৯৮১
দেউৰী শব্দমালা, ১৯৮১
অসমীয়া ভাষা আৰু উপভাষা, ১৯৮৬
অসমীয়া লিপি, ১৯৮৭
প্ৰত্ন অসমীয়া ভাষাৰ ৰূপতাত্ত্বিক বিশ্লেষণ, ১৯৮৫
অসমীয়া ভাষাৰ উদ্ভৱ, সমৃদ্ধি আৰু বিকাশ, ১৯৯১

অনুবাদ

মানৱৰ পুনৰ নিৰ্মাণ
প্ৰেমচন্দৰ পাঁচটা চুটি গল্প

অভিধান

মণিমাণিক শব্দকোষ, ১৯৯৮

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া শিক্ষাবিদ
শ্ৰেণী:অসমীয়া ভাষাবিদ
ৰাম নাথ পুৰী

ৰাম নাথ পুৰী ( বা Ramnath Puri) হৈছে এগৰাকী ভাৰতীয়-আমেৰিকান স্বাধীনতা-সংগ্ৰামী; যাক ভাৰতীয় বিপ্লৱী পত্ৰিকা চাৰ্কুলাৰ-ই-আজাদৰ সম্পাদক ৰূপে জনা যায়। এই আলোচনীখনে ব্ৰিটিছ ৰাজক সমালোচনা কৰিছিল আৰু ই গদাৰ পাৰ্টিৰ প্ৰাৰম্ভিক ইতিহাসৰ সৈতে জড়িত আছিল।

প্ৰাৰম্ভিক জীৱন

১৮৮১ চনৰ ২১ ছেপ্টেম্বৰ তাৰিখেএটি পাঞ্জাৱী পৰিয়ালত ব্ৰিটিছ বাহিনীয়ে এই প্ৰচাৰপত্ৰ আৰু কাৰ্টুনক আপত্তিজনক তথা ৰাষ্ট্ৰদ্ৰোহী আখ্যা দিছিল আৰু এইবোৰ প্ৰকাশ কৰি পুৰী তেওঁলোকৰ নজৰলৈ আহিছিল।নজৰলৈ অহাৰ লগে লগে ব্ৰিটিছে তেওঁৰ প্ৰচাৰ পত্ৰিকাসমূহ জব্দ কৰাই নহয়, তেওঁৰ এজেণ্টসমূহক গ্ৰেপ্তাৰ কৰাৰ লগতে তেওঁকো পোনপটীয়াকৈ হাৰাশাস্তি কৰিবলৈ ধৰে। অতীষ্ঠ হৈ পুৰীয়ে ভাৰত এৰিবলৈ সিদ্ধান্ত লয়।১৯০৬ চনৰ শেষৰফালে, পুৰীয়ে আমেৰিকা যুক্তৰাষ্ট্ৰলৈ প্ৰব্ৰজন কৰে। এয়া আছিল এক ৰাজনৈতিক নিৰ্বাসন।

আমেৰিকাত সক্ৰিয়তা

১৯০৭ চনত তেওঁ ‘হিন্দুস্তান এছ’চিয়েচন’ প্ৰতিষ্ঠা কৰে। তেওঁ নিজে চাৰ্কুলাৰ-ই-আজাদীত বৰ্ণনা কৰা অনুসৰি এই সংস্থাটো কেলিফৰ্ণিয়াৰ ছান ফ্ৰান্সিস্কোত আছিল আৰু ইয়াৰ শাখা আছিল অৰেগনৰ এষ্টোৰিয়া আৰু ব্ৰিটিছ কলম্বিয়াৰ ভেংকুৱাৰত।এই পত্ৰিকাৰ প্ৰথম সংস্কৰণটো লিথ’গ্ৰাফীত প্ৰকাশ হৈছিল। ইতিহাসবিদ মাইয়া ৰামনাথে চাৰ্কুলাৰ-ই-আজাদীক -
বুলি বৰ্ণনা কৰিছে।

কৰেন লিওনাৰ্ডোৰ মতে,

১৯০৮ চনত আমেৰিকাৰপৰা প্ৰকাশ হোৱা ‘অভাৰলেণ্ড মান্থলি’ শীৰ্ষক সাহিত্যালোচনীখনে পুৰীক ইংৰাজী সাহিত্যৰ ছাত্ৰ বুলি লিখিছিল। ১৯১০ চনত তেওঁ কেলিফৰ্ণিয়াৰ অকলেণ্ডত কিছু মাটি অধিগ্ৰহণ কৰে।

১৯১৭ চনত তেওঁ কেলিফৰ্ণিয়াৰ ষ্টকটনৰ পৰা ভাৰতীয় হিন্দু সম্প্ৰদায়ৰ বাবে ‘ৰফিক-ই-হিন্দ’ (বা ভাৰতৰ বন্ধু) শীৰ্ষক এটি নতুন প্ৰকাশন আৰম্ভ কৰে।

১৯৭৪ চনত কেলিফৰ্ণিয়াৰ লছ এঞ্জেলচত ৰাম নাথ পুৰীৰ মৃত্যু হয়।

তথ্যসূত্ৰ

শ্ৰেণী:মৃত ব্যক্তি
শ্ৰেণী:মহাত্মা গান্ধী এডিটাথন, ২০২৫
শ্ৰেণী:মহাত্মা গান্ধী
শ্ৰেণী:সাংবাদিক
ফ্ৰান্সিছ কিছলিং

ফ্ৰান্সিছ কিছলিং (জন্ম ১৫ জুন ১৯৪৩) ধৰ্ম, প্ৰজনন, আৰু নাৰীৰ অধিকাৰৰ ক্ষেত্ৰত কাম কৰা এগৰাকী সক্ৰিয় কৰ্মী। তেওঁ
চেণ্টাৰ ফৰ হেল্থ, এথিক্স এণ্ড ছ’চিয়েল পলিচিৰ সভানেত্ৰী। ১৯৮২ চনৰপৰা ২০০৭ চনলৈকে কেথলিকছ ফৰ চয়ছ (১৯৭৩ চনত প্ৰতিষ্ঠা)ৰ সভানেত্ৰী আছিল আৰু তাৰ পিছত তেওঁ জন অ’ব্ৰাইনৰ হাতত সংস্থাৰ বাঘজৰী অৰ্পণ কৰিছিল। এতিয়া তেওঁ পেনচিলভেনিয়া বিশ্ববিদ্যালয়ৰ চেণ্টাৰ ফৰ বায়'এথিক্স আৰু মেক্সিকো চহৰৰ ইউএনএএমৰ ইনষ্টিটিউট ডি ইনভেষ্টিগেচনছ ফিলোচ'ফিকাছ [es] ৰ অতিথি পণ্ডিত। তেওঁ নিয়মিতভাৱে দ্য নেচন আৰু দ্য হাফিংটন পোষ্টলৈ টুকুৰা অৱদান আগবঢ়ায়। ২০০৩ চনত ৰবিন মৰ্গানৰ সম্পাদনাত চিষ্টাৰহুড ইজ ফৰ এভাৰ: দ্য উইমেনছ এন্থলজি ফৰ এ নিউ মিলেনিয়াম নামৰ সংকলনখনত তেওঁ "ডান্সিং এগেইনষ্ট দ্য ভেটিকান" নামৰ লেখাৰে অৱদান আগবঢ়ায়।

প্ৰাথমিক জীৱন

১৯৪৩ চনত নিউয়ৰ্ক চহৰৰ পোলেণ্ডৰ শ্ৰমিক শ্ৰেণীৰ পৰিয়ালত থমাছ আৰু ফ্লৰেন্স ৰোমানস্কি (জন্ম ৰিংকিউভিচ)ৰ ঘৰত ফ্ৰান্সিছ ৰোমানস্কিৰ জন্ম হৈছিল।

গৰ্ভপাতৰ অধিকাৰ সক্ৰিয়তা

ষাঠিৰ দশকত নাৰী আন্দোলনত কিছলিং সক্ৰিয় হৈ পৰে। ১৯৭০ চনত নিউয়ৰ্কত গৰ্ভপাত বৈধ হোৱাৰ পিছত পেলহামত গৰ্ভপাতৰ ক্লিনিক পৰিচালনা কৰিবলৈ কোৱা হয় আৰু যিটো তেওঁ গ্ৰহণ কৰে। ১৯৭৮ চনত তেওঁ কেথলিকছ ফৰ এ ফ্ৰী চয়ছৰ ব'ৰ্ডত যোগদান কৰে আৰু ১৯৮২ চনত তেওঁ সভানেত্ৰী হিচাপে কাৰ্যভাৰ গ্ৰহণ কৰে – ২০০৭ চনত অৱসৰ লোৱালৈকে ২৫ বছৰ ধৰি এই পদত অধিষ্ঠিত হয়।

কিছলিং ২০০৭–২০০৮ চনত হাৰ্ভাৰ্ড বিশ্ববিদ্যালয়ৰ ৰেডক্লিফ ইনষ্টিটিউট ফৰ এডভান্সড ষ্টাডিৰ অংশ ৰেডক্লিফ ইনষ্টিটিউট ফেল’শ্বিপ প্ৰগ্ৰেমৰ ফেলো আছিল। আৱাসত থকাৰ সময়ত তেওঁৰ প্ৰকল্পটো আছিল গৰ্ভপাতৰ বিষয়ে কেনেকৈ চিন্তা কৰিব: প্ৰ'-চয়ছ ৰিফ্লেকচনছ অন ৰাইটছ এণ্ড ৰেচপন্সিবিলিটি নামৰ এখন কিতাপ। বৰ্তমান তেওঁ ইউনিভাৰ্চিটি অৱ পেনচিলভেনিয়া চেণ্টাৰ ফৰ বায়'এথিক্সৰ অতিথি পণ্ডিত।

তথ্যসূত্ৰ

শ্ৰেণী:সমাজকৰ্মী
শ্ৰেণী:নাৰীবাদী
ঝাৰখণ্ড ৰাজ্যিক মহিলা আয়োগ

ঝাৰখণ্ড ৰাজ্যিক মহিলা আয়োগ হৈছে ঝাৰখণ্ড ৰাজ্যৰ মহিলাৰ বিৰুদ্ধে অপৰাধ সম্পৰ্কীয় বিষয়সমূহৰ সৈতে মোকাবিলা কৰিবলৈ ১৯৯৩ চনত গঠন কৰা এটা বিধিগত সংস্থা। ৰাজ্যৰ মহিলা কল্যাণৰ বাবে ঝাৰখণ্ড চৰকাৰে অৰ্ধ-ন্যায়িক সংস্থা হিচাপে মহিলা আয়োগ গঠন কৰিছিল।

ইতিহাস আৰু উদ্দেশ্য

মহিলা সম্পৰ্কীয় নিৰ্দিষ্ট সমস্যাসমূহৰ তদন্তৰ বাবে আৰু ৰাজ্যৰ পৰা মহিলা সম্পৰ্কীয় বিষয়সমূহ অধ্যয়ন কৰাৰ উপৰিও ঝাৰখণ্ড ৰাজ্যিক মহিলা আয়োগ গঠন কৰা হৈছিল৷ আয়োগ মহিলাৰ অধিকাৰ সুৰক্ষিত কৰাৰ ক্ষমতাৰে সজ্জিত আৰু পৰিয়াল-সমাজত সন্মুখীন হোৱা যিকোনো ধৰণৰ হাৰাশাস্তি আৰু সমস্যাৰ বিৰুদ্ধে তেওঁলোকৰ সুৰক্ষা আৰু সমতা নিশ্চিত কৰাৰ দায়িত্বৰে সমৃদ্ধ।

তলত উল্লেখ কৰা উদ্দেশ্যেৰে আয়োগ গঠন কৰা হৈছিল-

১. মহিলাৰ সুৰক্ষা আৰু কল্যাণ নিশ্চিত কৰা।

২. প্ৰাসংগিক আইন উলংঘা বা সুযোগ অস্বীকাৰ বা মহিলাসকলক কোনো অধিকাৰৰ পৰা বঞ্চিত কৰাৰ ক্ষেত্ৰত সময়মতে লিংগভিত্তিক বিষয়সমূহ চম্ভালিব লাগে।

৩. মহিলা ভিত্তিক বিষয়ত ৰাজ্য চৰকাৰক পৰামৰ্শ দিয়া।

৪. ৰাজ্যৰ মহিলা ভিত্তিক আইন সন্দৰ্ভত ৰাজহুৱা স্থানত সজাগতা সৃষ্টিৰ বাবে আয়োগে মাজে মাজে পদক্ষেপ গ্ৰহণ কৰে।

গঠন

এগৰাকী অধ্যক্ষ আৰু অন্যান্য সদস্যৰে সৈতে ঝাৰখণ্ড ৰাজ্যিক মহিলা আয়োগ গঠন কৰা হয়। ৰাজ্যৰ সমাজ কল্যাণ বিভাগে মহিলা আয়োগৰ অধ্যক্ষ নিযুক্তিৰ বাবে মডালিটি তৈয়াৰ কৰে। তেওঁলোকৰ দৰমহা আৰু অন্যান্য পাৰিতোষিক ৰাজ্য চৰকাৰে নিৰ্ধাৰণ কৰে আৰু সময়ে সময়ে সংশোধন কৰে।

শ্ৰীমতী কল্যাণী সৰণ ঝাৰখণ্ড ৰাজ্যিক মহিলা আয়োগৰ অধ্যক্ষ। তেওঁলোকৰ কাৰ্যকাল ৩ বছৰীয়া৷.

কাৰ্যাৱলী

১. আয়োগে ভাৰতীয় সংবিধান আৰু মহিলা সম্পৰ্কীয় আইনসমূহৰ অধীনত মহিলাসকলৰ বাবে নিশ্চিত কৰা ব্যৱস্থা আৰু সুৰক্ষাৰ প্ৰতি নিশ্চিতি লোৱাটো নিশ্চিত কৰিব লাগে।

২. ৰাজ্যৰ কোনো সংস্থাই মহিলাৰ বিৰুদ্ধে সুৰক্ষামূলক ব্যৱস্থা ৰূপায়ণ কৰাত ব্যৰ্থ হ’লে চৰকাৰৰ জাননীত একেখিনি লাভ কৰা।

৩. ৰাজ্যৰ মহিলাসকলক ন্যায় প্ৰদানৰ ক্ষেত্ৰত যিকোনো আইন বিফল হ’লে সংশোধনীৰ বাবে পৰামৰ্শ দিয়া।

৪. মহিলাৰ অধিকাৰ উলংঘাৰ যিকোনো বিষয় সংশ্লিষ্ট কৰ্তৃপক্ষৰ সৈতে গ্ৰহণ কৰা আৰু তেওঁলোকক অনুসৰণমূলক ব্যৱস্থা গ্ৰহণৰ পৰামৰ্শ দিয়া।

৫ ভাৰতীয় সংবিধানৰ অধীনত নিশ্চিত কৰা নিজৰ অধিকাৰ খৰ্বৰ অভিযোগ আৰু নিজৰ সুৰক্ষা ব্যৱস্থা ৰূপায়ণ নকৰাৰ অভিযোগ থকা মহিলাসকলে প্ৰতিকাৰৰ বাবে পোনপটীয়াকৈ মহিলা আয়োগৰ কাষ চাপিব পাৰে।

৬. ৰাজ্যত অত্যাচাৰ আৰু বৈষম্যৰ বলি হোৱা মহিলাসকলক পৰামৰ্শ আৰু সহায় কৰা।

৭. মহিলাৰ গণ গোটৰ সৈতে জড়িত যিকোনো বিষয়ৰ বিচাৰৰ খৰচৰ বিত্তীয় সাহায্য আৰু মাজে মাজে সেইবোৰৰ সৈতে জড়িত ৰাজ্য চৰকাৰক প্ৰতিবেদন দিয়া।

৮. মহিলা কাৰাবন্দী দাখিল কৰা যিকোনো চৌহদ, কাৰাগাৰ বা অন্যান্য ৰিমাণ্ড হোম বা আন যিকোনো গোচৰ পৰিদৰ্শন কৰি প্ৰয়োজনসাপেক্ষে নিজ নিজ কৰ্তৃপক্ষৰ জাননীলৈ অনা।

৯. মহিলা ভিত্তিক যিকোনো নিৰ্দিষ্ট বিষয়ৰ সোধা-পোছা, অধ্যয়ন আৰু অনুসন্ধান কৰা।

১০. শৈক্ষিক গৱেষণা আৰম্ভ কৰা বা যিকোনো প্ৰচাৰ পদ্ধতি গ্ৰহণ কৰা আৰু সকলো ক্ষেত্ৰতে মহিলাৰ প্ৰতিনিধিত্ব নিশ্চিত কৰাৰ উপায়ৰ পৰামৰ্শ দিয়া আৰু তেওঁলোকৰ অধিকাৰৰ পৰা বঞ্চিত কৰা কাৰণ চিনাক্ত কৰা।

১১. মহিলাসকলক তেওঁলোকৰ অধিকাৰৰ পৰা বঞ্চিত কৰা কোনো বিষয় বা মহিলা সুৰক্ষা আইন কাৰ্যকৰী নোহোৱা বা তেওঁলোকৰ সৈতে জড়িত কোনো নীতি অমান্য কৰা বা তেওঁলোকৰ সৈতে জড়িত মহিলা কল্যাণ আৰু সকাহৰ সৈতে জড়িত নিৰ্দেশনা মানি চলাত ব্যৰ্থ হোৱাৰ বিষয়ে suo-moto বা কোনো অভিযোগৰ সোধা-পোছা কৰা।

সম্পৰ্কিত প্ৰবন্ধ

ৰাষ্ট্ৰীয় মহিলা আয়োগ

তথ্যসূত্ৰ

বাহ্যিক সংযোগ

Official Website

শ্ৰেণী:ভাৰতৰ মহিলা আয়োগ
শ্ৰেণী:নাৰীবাদী সংগঠন